દમણમાં દર શનિ રવિવારે સુરતવાસીઓ આનંદ માણવા આવતા હોય છે. ત્યારે ગત રોજ રવિવારના સુરત રાંદેરના એક મુસ્લિમ પરિવાર કારમાં દમણથી પરત ફરી રહ્યા હતા. ત્યારે ઉદવાડા ઝંડા ચોક ફાટક પાસે ટ્રાફિક પોલીસે કારના ચાલકને ગાડી ઉભી રાખવા માટે ઇશારો કર્યો હતો. પરંતુ કાર ચાલક ગાડી ન ઉભા રાખતા પોલીસે ગાડીના પાછળ દોડી ગાડીને ઉભી રાખી હતી. અને ગાડીમાંથી ઉતરેલ ચાલક નશામાં ધૂત સોએબ અબ્દુલ રજાક સોલંકી (ઉ.વ. 32 )(રાંદેરખોડિયાર નગર સુરત)નાઓએ પોલીસ સાથે જીભાજોડી કરતા મામલો બન્ને વચ્ચે ગરમાયો હતો.